fr hu hu hu hu hu hu hu hu hu hu de hu hu hu hu hu de hu hu hu hu es hu tr hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu nb hu pt hu hu hu hu hu hu hu hu hu hu hu hu hu hu hu en en ja hu hu hu hu hu hu hu hu hu hu hu hu
A wollastonit a szilikátásványok, azon belül a szalagszilikátok közé tartozó ásvány. Táblás. lemezes kristályai nagyobb tömegben szemcsés halmazokat alkotva jelennek meg, gyakori ikerkristályokban, átnövésekben. A monoklin kristályrendszerben való megjelenését parawollastonitnak is nevezik.Molekuláris szerkezete miatt egyes kutatók egzakt kémiai formulájának a Ca3(Si3O9) alakot tartják. Nevét William Hyde Wollaston (1766-1824) angol mineralistáról kapta, aki elsőként adta tudományos leírását. Fontos szilikátipari nyersanyag, nagyobb tömegben bányászata Kína, India, Finnország és az Egyesült Államok területén folyik.
A Wikimédia Commons tartalmaz Wollastonit témájú médiaállományokat.
Jellegzetes magas hőmérsékletű metamorf képződésű ásvány. Egyrészt kontakt zónában képződik, amikor a forró magma mészkő környezettel kerül kapcsolatba, annak kovasav tartalma széndioxid felszabadulást eredményezve hozza létre a wollastonitot. Másrészt a katametamorf zóna magas hőmérsékletén is képződik. Szkarnosodott mészkő kőzetek jellegzetes ásványa.
Romániában Csiklovabánya és Rézbánya (Baita) közelében és a Bánátban;
Németországban a Hessen tartománybeli Auerbach közelében és a Fekete-erdő vidékén;
Olaszországban a Vezúv környezetében a magmás kontakt zónákban, Róma közelében és az északi területek alpesi tájain,
Oroszországban az Ural-hegységben és kelet-szibériai hegyekben.
Jelentős előfordulásai ismertek Kínából, Indiából és az Egyesült Államok keleti partvidékéről.
Hasznosítható telepei vannak Namíbiában és Mexikóban is.
Kísérő ásványai: kvarc, zoizit, skolecit.
Baranya megyében Magyaregregy közelében ismeretesek szkarnkőzetek (patakhordalékból; a szálkőzet előfordulása nem ismert). Az ércesedett hömpölyök tartalmaznak wollastonitot, amit zoizit, diopszid, titanit és vezuvián kísér. Recsk ismert kontakt metaszomatikus hatásra kialakult szkarnos övében és a felszínközeli ércesedés kísérőjeként jellemzően az amfibol és az epidot társásványa.
Bognár László: Ásványhatározó. Gondolat Kiadó. 1987.
Koch Sándor: Magyarország ásványai. Akadémiai Kiadó. 1985.
Simon and Schuster's: Rock and minerals. Milano. 1978.
Walter Schumann: Minerals of the World. New York. 1998.
A lap eredeti címe: „https://hu.wikipedia.org/w/index.php?title=Wollastonit&oldid=20516054”
Utoljára szerkesztve 2018. október 13., 19:02-kor
A lap utolsó módosítása: 2018. október 13., 19:02
A lap szövege CC BY-SA 3.0 alatt érhető el, ha nincs külön jelölve.